smcproject/ml-wiki-sentences huggingface dataset:
പക്ഷെ രണ്ടെണ്ണത്തിൽ പരസഹായം ലഭിച്ചതുകാരണം എണ്ണം പന്ത്രണ്ടായെന്നാണ് കഥ.
വീര സാഹസിക കൃത്യങ്ങൾ
ആദ്യം ചെയ്യേണ്ടിയിരുന്നത്  ആയുധങ്ങൾ കൊണ്ട് മുറിവേല്പിക്കാനാകാത്ത  നെമിയ എന്ന സിംഹത്തെ കൊല്ലുകയായിരുന്നു.
ഹെർക്കുലീസ് നെമിയയെ നിഷ്പ്രയാസം ശ്വാസം മുട്ടിച്ചുകൊന്നു.
ഒമ്പതു തലകളുളള ഹൈഡ്രയെ കൊല്ലുകയായിരുന്നു അടുത്ത പരിപാടി.
ഒമ്പതു തലകളിലൊന്ന് അജേയമായിരുന്നു, പക്ഷേ മറ്റു എട്ടു തലകൾ ഛേദിച്ചാലോ  ഉടനെ ഒന്നിനു പകരം രണ്ടെണ്ണം മുളച്ചു വരുന്നവയും.
മരുമകനായ ഇയോലസ്സിന്റെ സഹായത്തോടെ  ഹെർക്കുലീസ് ഹൈഡ്രയെ വധിച്ചു, ഓരോ തല ഛേദിക്കുമ്പോഴും കത്തുന്ന പന്തമുപയോഗിച്ച്, കഴുത്തിലെ ഞരമ്പുകളും മാംസപേശികളും ചുട്ടു കരിച്ചാണ്  ഇതു ചെയ്തത്.
ആർട്ടിമിസിനു ഏറ്റവും  പ്രിയപ്പെട്ടതായിരുന്ന സ്വർണ്ണക്കൊമ്പുകളുളള  മാൻകുട്ടിയെ ജീവനോടെ കടത്തിക്കൊണ്ടു വരികയായിരുന്നു അടുത്ത കൃത്യം.
ഒരു വർഷമെടുത്തു, ഈ കൃത്യം സഫലികരിക്കാൻ.
എറിമാന്തസ് മലയിൽ അധിവസിക്കുന്ന വലിയൊരു കാട്ടു പന്നിയെ പിടിച്ചു കെട്ടുകയായിരുന്നു അടുത്ത സാഹസികകൃത്യം.
പന്നിയെ തുരത്തിയോടിച്ച് ക്ഷീണിതനാക്കി അവസാനം  മഞ്ഞിൽ പൂഴ്ത്തിയാണ്  ഹെർക്കുലീസ് അതിനെ കീഴ്പ്പെടുത്തിയത്.
അഞ്ചാമതായി ഒരൊറ്റ ദിവസം കൊണ്ട്  ഒറ്റക്ക് ഓജിയൻ തൊഴുത്ത്  വൃത്തിയാക്കേണ്ടി വന്നു.
ഓജിയസ്സിന്  ആയിരക്കണക്കിന് കന്നുകാലികളുണ്ടായിരുന്നു, വർഷങ്ങളോളം ആ തൊഴുത്ത് വൃത്തിയാക്കിയിട്ടേ ഇല്ലായിരുന്നു.
അടുത്തുളള രണ്ടു നദികളുടെ ഗതി, തൊഴുത്തിലേക്ക് തിരിച്ച്,  ഹെർക്കുലീസ് ഈ കൃത്യവും തൃപ്തികരമായി നിർവ്വഹിച്ചു.
ആറാമതായി ജനങ്ങളെ നിരന്തരം ഉപദ്രവിച്ചുകൊണ്ടിരുന്ന സ്റ്റൈംഫാലിയൻ പക്ഷിസമൂഹത്തെ കൊന്നൊടുക്കുകയായിരുന്നു.
അഥീനയുടെ സഹായത്തോടെ ഇതും ചെയ്തു തീർത്തു.
ഏഴാമത്തെ ജോലി ക്രീറ്റിലേക്ക് ചെന്ന് അവിടത്തെ അതിസുന്ദരനായ കാട്ടുകൊമ്പനെ, യുറിസ്തിയസ്സിലേക്ക്  കൊണ്ടുവരികയായിരുന്നു.
പൊസൈഡൺ മിനോസിനു നല്കിയ  ഉപഹാരമായിരുന്നു ഇത്.
ഹെർക്കുലീസ് ഇതിലും വിജയിച്ചു.
എട്ടാമത്തെ കൃത്യം, ത്രേസിലെ രാജാവ് ഡയോമിഡസിന്റെ കൈവശം ഉണ്ടായിരുന്ന   മനുഷ്യഭുക്കുകളായ പെൺ കുതിരകളെ കൊണ്ടുവരികയായിരുന്നു.
ഡയോമിഡെസിനെ വധിച്ച്  ഹെർക്കുലീസ്  കുതിരകളെ നേടിയെടുത്തു.
ആമസോൺ വംശജരുടെ രാജ്ഞി  ഹിപ്പോലിറ്റയുടെ അരപ്പട്ട കൊണ്ടുവരികയായിരുന്നു അടുത്ത കൃത്യം.
ഹീരയുടെ കുതന്ത്രങ്ങൾ മൂലം സൌഹൃദപൂർവ്വും  നടക്കുമായിരുന്ന ഈ കൃത്യം പാടെ അലങ്കോലപ്പെട്ടു, അരഞ്ഞാൺ കൈക്കലാക്കാൻ കഴിഞ്ഞെങ്കിലും  ഹെർക്കുലീസിന് ഹിപ്പോലിറ്റയെ വധിക്കേണ്ടിവന്നു.
പത്താമത്തെ സാഹസകൃത്യം എറിത്ര ദ്വീപിൽ വസിച്ചിരുന്ന മൂന്നുടലുകളുളള ജെറിയോണിന്റെ കന്നുകാലികളെ കടത്തിക്കൊണ്ടു വരികയായിരുന്നു.
ഹെർക്കുലീസ് ഇത് നിഷ്പ്രയാസം ചെയ്തു തീർത്തു.
പതിനൊന്നാമത്തെ കൃത്യം.
ഹോസ്പെറൈഡിസിന്റെ സ്വർണ്ണ ആപ്പിളുകൾ കണ്ടുപിടിച്ച് തിരിച്ചു കൊണ്ടുവരികയായിരുന്നു.
ഹോസ്പൈറിഡിസിന്റെ അച്ഛനായിരുന്ന, അറ്റ്ലസിനോട് ഹെർക്കുലീസ്  സഹായം ആവശ്യപ്പെട്ടു.
ഹെർക്കുലീസിന്റെ മുതുകിലേക്ക് സ്വന്തം ഭാരം(സ്വർഗ്ഗവും ഭൂമിയും) കയറ്റി വെച്ച ശേഷം അറ്റ്ലസ് ആപ്പിളുകൾ കൊണ്ടുവരാൻ പോയി.
ആപ്പിളുകളുമായി തിരിച്ചു വന്നെങ്കിലും ഭാരം തിരിച്ചടുക്കാൻ സന്നദ്ധനായില്ല.
ഹെർക്കുലീസ് തന്ത്രപൂർവ്വം  "ഭാരം ശരിക്കു വെക്കട്ടെ തല്ക്കാലം ഒന്നു പിടിക്കു" എന്നു പറഞ്ഞുകൊണ്ട് ഭാരം അറ്റ്ലസിലേക്കു മാറ്റുകയും ആപ്പിളുകളുമായി സ്ഥലം വിടുകയും ചെയ്തു.
പന്ത്രണ്ടാമത്തെ സാഹസികകൃത്യം നടത്തിയെടുക്കാനായി   ഹെർക്കുലീസിന് പാതാളലോകത്തിലെത്തേണ്ടി വന്നു.
അവിടത്തെ ഭീകരനായ കാവൽ നായ സെർബറസിനെ കടത്തിക്കൊണ്ടു വരണം.
പ്ളൂട്ടോ സമ്മതം മൂളി, പക്ഷെ ഒരു നിബന്ധന, നിരായുധനായിരിക്കണം, കൈകൾ മാത്രമേ ഉപയോഗിക്കാവൂ.
ഹെർക്കുലീസ്  അങ്ങനെത്തന്നെ  സെർബറസിനെ കീഴടക്കി.
ഹെർക്കുലീസിനെ കേന്ദ്രമാക്കി  വേറേയും അനവധി വീരസാഹസിക കഥകൾ ഗ്രീക്കു പുരാണത്തിലുണ്ട്.
ഹെർക്കുലീസിന്റെ അന്ത്യം അതിദാരുണമായിരുന്നു.
ഹെർക്കുലീസിനെ   തന്നിലേക്ക് കുടുതൽ  ആകർഷിക്കാനായി ഭാര്യ ഡെയാനിറ വശ്യവസ്ത്രം അയാളെ ധരിപ്പിക്കുന്നു.
വിഷലിപ്തമായ വസ്ത്രത്തിന്റെ ചൂടു സഹിക്കാഞ്ഞ്, എരിപൊരി കൊളളുന്ന  ഹെർക്കുലീസ് ചിതയൊരുക്കി അതിൽ ചാടി ദേഹത്യാഗം ചെയ്യുന്നു.
ഹെർച്ചെൽ ദ്വീപ് ഇംഗ്ലീഷ് വിലാസം https://ml.wikipedia.org/wiki/Herschel_Island
ഹെർച്ചെൽ ദ്വീപ് കാനഡയിൽ യൂക്കോൺ തീരത്തുനിന്ന് 5 കിലോമീറ്റർ (3.1 മൈൽ) അകലെയായി ബ്യൂഫോർട്ട് കടലിൽ ( ആർട്ടിക് സമുദ്രത്തിന്റെ ഭാഗം) സ്ഥിതിചെയ്യുന്നതും ഭരണപരമായ ഒരു ഭാഗവുമായ ദ്വീപ് ആണ്.
ഇത് യുക്കോണിലെ തീരത്തുനിന്നകലെയായി സ്ഥിതിചെയ്യുന്ന ഒരേയൊരു ദ്വീപ് ആണ്.
പുരാവസ്തുഗവേഷണ അന്വേഷണങ്ങളിലൂടെ ഇതുവരെ കണ്ടെത്തിയ ഇവിടുത്തെ മനുഷ്യാധിനിവേശത്തിന്റെ ഏറ്റവും പുരാതന തെളിവുകൾ ഏകദേശം 1000 വർഷങ്ങൾക്ക് മുൻപുള്ള തൂൾ സംസ്കാരവുമായി ബന്ധപ്പെട്ടതാണ്.
ഇന്നത്തെ ഇനുവ്യാല്യൂട്ടുകളുടെ പൂർവികന്മാരായിരുന്നു ഈ ജനങ്ങൾ.
ഹെർച്ചെൽ ദ്വീപിനുള്ള ഇനുവ്യാല്യൂട്ട് പദം "ഖിക്കിഖ്ട്ടാരുക്ക്", "ദ്വീപ്" എന്ന് അർത്ഥമാക്കുന്നു.
ദ്വീപിനെ വീക്ഷിച്ച ആദ്യ യൂറോപ്യൻ പര്യവേക്ഷകനായിരുന്ന സർ ജോൺ ഫ്രാങ്ക്ലിൻ 1826 ജൂലൈ 15 ന് ദ്വീപിന് ഇന്നത്തെ പേരു നൽകി.
ദ്വീപിൻറെ പേരിനു കാരണക്കാരനായ വ്യക്തി ആരെന്നു വ്യക്തമല്ല.
ഫ്രാങ്ക്ലിൻറെ വാർത്താപത്രികാ രേഖകൾ പറയുന്നതു പ്രകാരം ഹെർച്ചെൽ എന്ന പേരിനെ ബഹുമാനിക്കാൻ താൻ ആഗ്രഹിച്ചുവെന്നാണെങ്കിലും സർ വില്യം ഹെർച്ചെൽ , അദ്ദേഹത്തിന്റെ സഹോദരി കരോളിൻ ഹെർച്ചെൽ , മകൻ ജോൺ ഹെർച്ചെൽ എന്നിങ്ങനെ ഈ പേരിനെ സൂചിപ്പിക്കുന്ന മൂന്നുപേരും അവരുടെ ശാസ്ത്രീയ നേട്ടങ്ങളുടെ പേരിൽ ശ്രദ്ധേയരായിരുന്നു.
ഫ്രാങ്ക്ലിന്റെ പര്യവേഷണ സമയത്ത് ഹെർച്ചെൽ ദ്വീപിൽ മൂന്ന് ഇനുവ്യാല്യൂട്ട് അധിവാസകേന്ദ്രങ്ങളായിരുന്നു ഉണ്ടായിരുന്നത്.
അക്കാലത്ത് ദ്വീപിൽ താമസിച്ചിരുന്നവരുടെ എണ്ണം ( യുക്കോൺ നോർത്ത് സ്ലോപ്പിനു നെടുനീളത്തിലും) കണക്കാക്കിയുന്നത് ഏകദേശം 200 മുതൽ 2000 വരെയായിരുന്നു.
വേട്ടയ്ക്കും മീൻപിടുത്തത്തിനും തിമിംഗില വേട്ടക്കായുമായുമുള്ള ഒരു താവളമായിട്ടാണ് ഈ ദ്വീപ് ഉപയോഗിച്ചിരുന്നത്.
അവലംബം ↑ ↑ ↑ Burn, C. R. (2009) "After whom is Herschel Island named"?
Arctic 62(3):317–323.
↑ Burn, C. R. (2009) "After whom is Herschel Island named"?
ഹെർട്സ് (ഏകകം) ഇംഗ്ലീഷ് വിലാസം https://ml.wikipedia.org/wiki/Hertz
ആവൃത്തി ( frequency )യുടെ എസ്.ഐ.ഏകകം ആണ് ഹെർട്സ്.
ഒരു സെക്കന്റിലെ ആവർത്തനങ്ങളുടെ ( Cycles ) എണ്ണമാണ് ഒരു ഹെർട്സ്.
വൈദ്യുതകാന്തികതരംഗങ്ങളുടെ ( electromagnetic waves ) അസ്തിത്വത്തിന്റെ നിർണായകതെളിവ് കണ്ടെത്തിയ ഹെയ്‌ൻറീച് റുഡോൾഫ് ഹെർട്സിന്റെ ( Heinrich Rudolf Hertz ) പേരിലാണ് ഈ യൂണിറ്റ് അറിയപ്പെടുന്നത്.
ഹെർട്സിന്റെ പൊതുവേ ഉപയോഗിയ്ക്കപ്പെടുന്ന ഗുണിതങ്ങൾ ( multiples ) കിലോഹെർട്സ്(10 3 Hz, kHz), മെഗാഹെർട്സ് (10 6 Hz, MHz), ഗിഗാഹെർട്സ് (10 9 Hz, GHz), ടെറാഹെർട്സ് (10 12 Hz, THz) എന്നിവയാണ്.
സൈൻ തരംഗങ്ങളുടെയും സംഗീതതരംഗങ്ങളുടെയും വിവരണത്തിന്, പ്രത്യേകിച്ച് റേഡിയോയുമായും ഓഡിയോയുമായും ബന്ധപ്പെട്ട ആവശ്യങ്ങൾക്ക് ഈ യൂണിറ്റ് വ്യാപകമായി ഉപയോഗിയ്ക്കപ്പെടുന്നു.
കംപ്യൂട്ടറുകളുടെയും മറ്റു ഇലക്ട്രോണിക് ഉപകരണങ്ങളുടെയും വേഗത ( ക്ലോക്ക്‌സ്പീഡ് ) സൂചിപ്പിയ്ക്കാനും ഈ യൂണിറ്റ് ഉപയോഗിയ്ക്കുന്നു.
ലൈറ്റ് കത്തുന്ന ആവൃത്തി f = 0.5 Hz (Hz = ഹെർട്സ്), 1.0 Hz and 2.0 Hz, where x {\displaystyle x} Hz എന്നാൽ ഓരോ സെക്കന്റിലും x {\displaystyle x} ഫ്ലാഷുകൾ കാണാം എന്നർത്ഥം.
T എന്നത് തരംഗദൈർഘ്യം ആണ്, T = y {\displaystyle y} s (s = സെക്കന്റ്) എന്നാൽ ഓരോ ഫ്ലാഷിനും ഇടയിൽ y {\displaystyle y} സെക്കൻഡുകൾ എടുക്കും എന്നർത്ഥം.
T, f'ന്റെയും f, T'യുടെയും വ്യുൽക്രമങ്ങൾ ( reciprocal )ആണ്: അതായത് f = 1/T and T = 1/f.
ഒരു സെക്കന്റിലെ ആവർത്തനങ്ങളുടെ എണ്ണമാണ് ഒരു ഹെർട്സ്.
അഥവാ, "1/second" or s − 1 {\displaystyle {\text{s}}^{-1}} .
എസ്.ഐ ഉപയോഗത്തിൽ Hzനു മുന്നിൽ ഉപസർഗ്ഗം ചേർക്കാവുന്നതാണ്.
ഗുണിതങ്ങൾ കിട്ടാനായി ഇത്തരം ഉപസർഗ്ഗങ്ങൾ ചേർക്കുന്നു.
സാധാരണ ഉപയോഗത്തിലുള്ള ഗുണിതങ്ങൾ കിലോഹെർട്സ്(10 3 Hz, kHz), മെഗാഹെർട്സ് (10 6 Hz, MHz), ഗിഗാഹെർട്സ് (10 9 Hz, GHz), and ടെറാഹെർട്സ് (10 12 Hz, THz) എന്നിവയാണ്.
ആവർത്തിയ്ക്കപ്പെടുന്ന ഏതൊരു സംഭവങ്ങളെക്കുറിയ്ക്കാനും ഈ യൂണിറ്റ് ഉപയോഗിയ്ക്കാം.
ഉദാഹരണം ഒരു ക്ലോക്കിന്റെ സെക്കന്റ് സൂചിയുടെ ആവൃത്തി 1Hz ആണ്.
മനുഷ്യന്റെ ഹൃദയമിടിപ്പിന്റെ ആവൃത്തി 1.2 Hz ആണ്.
കോണീയപ്രവേഗത്തിന്റ മാനം ( dimension ) s − 1 {\displaystyle {\text{s}}^{-1}} തന്നെയാണെങ്കിലും അതിന്റ യൂണിറ്റ് ആയി Hz ഉപയോഗിയ്ക്കുന്നില്ല.
അതിനുപകരം അനുയോജ്യമായ ഒരു കോണീയ അളവിൽ ആണ് അത് രേഖപ്പെടുത്തുന്നത്.
ഉദാ : radians per second ).
അതിനാൽ ഒരു മിനുറ്റിൽ 60 പ്രാവശ്യം കറങ്ങുന്ന ഒരു ഡിസ്കിന്റെ കോണീയപ്രവേഗം 2 π rad/s ആണെന്ന് പറയുന്നു.
കറങ്ങുന്ന ഒരു വസ്തുവിന്റെ ആവൃത്തി f (Hz'ൽ അളന്നത്) അതിന്റെ കോണീയപ്രവേഗം (റാഡിയൻസ്/സെക്കന്റ്'ൽ അളന്നത്) ω മായി താഴെപ്പറയുന്ന പ്രകാരം ബന്ധപ്പെട്ടിരിയ്ക്കുന്നു.
ω = 2 π f {\displaystyle \omega =2\pi f\,} and f = ω 2 π {\displaystyle f={\frac {\omega }{2\pi }}\,} .
ജർമൻ ശാസ്ത്രജ്ഞൻ ഹെയ്‌ൻറീച് റുഡോൾഫ് ഹെർട്സിന്റെ(en:Heinrich Rudolf Hertz) (1857–1894) പേരിലാണ് ഈ യൂണിറ്റ് അറിയപ്പെടുന്നത്.
ഇലക്ട്രോമാഗ്നെറ്റിക് മേഖലയിൽ വളരെയേറെ സംഭാവനകൾ ചെയ്ത വ്യക്തിയാണ് ഹെയ്‌ൻറീച് ഹെർട്സ്.
1930'ൽ ആണ് ഈ യൂണിറ്റ് നിലവിൽ വന്നത് .
1960ൽ General Conference on Weights and Measures (CGPM) ( Conférence générale des poids et mesures ) പഴയ യൂണിറ്റ് ആയ cycles per second (cps)നെ മാറ്റി പകരം ഹെർട്സ്'നെ ഉപയോഗിയ്ക്കാൻ നിഷ്കർഷിച്ചു.
ഉപയോഗങ്ങൾ ആവൃത്തി മാറിക്കൊണ്ടിരിയ്ക്കുന്ന ഒരു സൈൻ തരംഗം ഹൃദയമിടിപ്പ് സൈൻ തരംഗമല്ലാത്ത ആവർത്തനചലനത്തിന് ഒരു ഉദാഹരണമാണ്.
ഇവിടെ രണ്ട് പരിവൃത്തികൾ കാണിച്ചിരിയ്ക്കുന്നു കമ്പനങ്ങൾ
ശബ്ദം എന്നത് സഞ്ചരിയ്ക്കുന്ന അനുദൈർഘ്യതരംഗങ്ങൾ ആണ്.
മർദ്ദത്തിന്റെ കമ്പനമാണ് ഇത്.
മനുഷ്യർ ശബ്ദത്തിന്റെ ആവൃത്തിയെ സ്ഥായി ( pitch ) ആയിട്ടാണ് ഗ്രഹിയ്ക്കുന്നത്.
ഓരോ സംഗീതസ്വരവും ( note ) ഓരോ നിശ്ചിത ആവൃത്തിയിൽ ഉള്ളതാണ്.
ഇതിനെ Hz വെച്ചു അളക്കുന്നു.
ഒരു ശിശുവിന് 20Hz തൊട്ട് 20000Hz വരെ കേൾക്കാൻ സാധിയ്ക്കും; പൂർണ്ണവളർച്ചയെത്തിയ ഒരു മനുഷ്യന് ഇത് 20 തൊട്ട് 16000Hz വരെയാണ്.
വൈദ്യുതകാന്തികതരംഗങ്ങൾ
വൈദ്യുതകാന്തികതരംഗങ്ങൾ പൊതുവേ അവയുടെ ആവൃത്തികളിലാണ് വിവരിയ്ക്കപ്പെടുന്നത്.
റേഡിയോ ആവൃത്തി സാധാരണയായി കിലോഹെർട്സ് (kHz), മെഗാഹെർട്സ് (MHz), or ഗിഗാഹെർട്സ്  (GHz) എന്നിവയിൽ സൂചിപ്പിയ്ക്കുന്നു .
പ്രകാശത്തിന്റെ ആവൃത്തി അതിലും ഉയർന്നതാണ്.
ഇത് ഇൻഫ്രാറെഡ് കിരണങ്ങളുടെ ഏതാനും ദശകങ്ങൾ മാത്രമുള്ള ടെറാഹെർട്സ് മുതൽ അൾട്രാവയലറ്റ് കിരണങ്ങളുടെ ആയിരക്കണക്കിനുള്ള ടെറാഹെർട്സ് വരെ ആകാം.
ഗാമ കിരണങ്ങളുടെ ആവൃത്തി എക്സാഹെർട്സ്'ൽ ആണ് സൂചിപ്പിയ്ക്കുന്നത്.
കംപ്യൂട്ടറുകളിലെ സെൻട്രൽ പ്രൊസസിങ് യൂണിറ്റിന്റെ ക്ലോക്ക്‌സ്പീഡ് മെഗാഹേർട്സുകളിലും ഗിഗാഹേർട്സുകളിലുമാണ് സൂചിപ്പിയ്ക്കുന്നത്.
ഇത് സി.പി.യുവിലെ പ്രധാന ക്ലോക്കിന്റെ ആവൃത്തി ആണ്.
ഈ ചതുരതരംഗം ( square wave ) ഒരു ഇലക്ട്രിക്ക് വോൾട്ടേജ് ഉയർന്നനിലയിലേയ്ക്കും താഴ്ന്നനിലയിലേയ്ക്കും മാറുന്നതിന്റെ ഫലമായാണ് ഉണ്ടാകുന്നത്.
കംപ്യൂട്ടറിലെ ചില ഓപ്പറേഷനനുകൾ ഒരൊറ്റ ആവൃത്തിയിൽ പൂർത്തിയാകുമ്പോൾ സങ്കീർണമായ ചില ഓപ്പറേഷൻസ്'നു പല ആവൃത്തികൾ വേണ്ടി വരും.
ആദ്യകാല 1 മെഗാഹെർട്സ് കംപ്യൂട്ടറുകളിൽ നിന്നും ഇപ്പോൾ കമ്പ്യൂട്ടർ സ്പീഡ് ഗിഗാഹെർട്സ് കംപ്യൂട്ടറുകളിൽ എത്തി നിൽക്കുന്നു.
എസ്.ഐ. ഗുണിതങ്ങൾ hertz-ന്റെ SI ഗുണിതങ്ങൾ (Hz) Submultiples ഗുണിതങ്ങൾ മൂല്യം പ്രതീകം പേര് മൂല്യം പ്രതീകം പേര് 10 –1 Hz dHz decihertz 10 1 Hz daHz decahertz 10 –2 Hz cHz centihertz 10 2 Hz hHz hectohertz 10 –3 Hz mHz millihertz 10 3 Hz kHz kilohertz 10 –6 Hz µHz microhertz 10 6 Hz MHz megahertz 10 –9 Hz nHz nanohertz 10 9 Hz GHz gigahertz 10 –12 Hz pHz picohertz 10 12 Hz THz terahertz 10 –15 Hz fHz femtohertz 10 15 Hz PHz petahertz 10 –18 Hz aHz attohertz 10 18 Hz EHz exahertz 10 –21 Hz zHz zeptohertz 10 21 Hz ZHz zettahertz 10 –24 Hz yHz yoctohertz 10 24 Hz YHz yottahertz സാധാരണ ഉപയോഗിയ്ക്കപ്പെടുന്ന ഗുണിതങ്ങൾ ബോൾഡ് ആയി അടയാളപ്പെടുത്തിയിരിയ്ക്കുന്നു.
ഇവ കൂടി കാണുക പ്രത്യാവർത്തിധാരാ വൈദ്യുതി ( Alternating current ) ആവർത്തനഫലനം ( Periodic function ) അവലംബം
ശ്വസനേന്ദ്രിയവ്യൂഹം ഇംഗ്ലീഷ് വിലാസം https://ml.wikipedia.org/wiki/Respiratory_system Respiratory system A complete, schematic view of the human respiratory system with their parts and functions.
ലാറ്റിൻ systema respiratorium
മനുഷ്യനുൾപ്പെടെ, നട്ടെല്ലുള്ള ജീവികളിലെ പ്രധാന അംഗവ്യൂഹങ്ങളിൽ ഒന്നാണു് ശ്വസനേന്ദ്രിയ വ്യൂഹം (Respiratory system).
മത്സ്യങ്ങൾ.
ശ്വാസകോശം Lungs Detailed diagram of the lungs ലാറ്റിൻ pulmo ഗ്രെയുടെ subject #240 1093-1096 രീതി Respiratory system കണ്ണികൾ Lung ഇംഗ്ലീഷ് വിലാസം https://ml.wikipedia.org/wiki/Lung ശ്വാസകോശവും ഹൃദയവും.
ശ്വസന നാളിയും ശ്വാസകോശവും ജീവൻ നിലനിർത്തുന്നതിൽ സുപ്രധാന പങ്ക് വഹിക്കുന്നു.
നെഞ്ചിനകത്ത്, മുൻവശം നെഞ്ചെല്ല്, വാരിയെല്ല് എന്നിവയാലും പിറകിൽ നട്ടെല്ല് വാരിയെല്ല് എന്നിവയാലും കൊണ്ടുള്ള ഒരു പ്രത്യേക അറയിൽ ശ്വാസകോശം സ്ഥിതി ചെയ്യുന്നു.
ശ്വാസോച്ഛ്വാസത്തിനും,ശബ്ദവിനിമയത്തിനും ഈ അവയവം സഹായിക്കുന്നു.
വലതു ശ്വാസകോശത്തിന് മൂന്നു ലോബുകളും (lobes), ഇടതു ശ്വാസകോശത്തിന് രണ്ടു ലോബുകളും ആണുള്ളത്.
നെഞ്ചിൻകൂടിനകത്തെ മർദ്ദം കുറയുമ്പോൾ വായു അകത്തേക്ക് കയറി ഓക്സിജൻ രക്തത്തിലേക്ക് അലിഞ്ഞു ചേരുന്നു.
രക്തത്തിൽ നിന്നും അധികമുള്ള കാർബൺ ഡയോക്സൈഡ് ശ്വാസകോശത്തിലേക്ക് വ്യാപിക്കുന്നു.
നെഞ്ചിൻകൂടിനകത്തെ മർദ്ദം കൂടുമ്പോൾ കാർബൺ ഡയോക്സൈഡ് അധികമുള്ള വായു പുറത്തേക്ക് പോകുന്നു.
ഇരുമ്പുശ്വാസകോശം
ശ്വാസകോശത്തിന് തകരാർ സംഭവിച്ചവർക്ക് ശ്വസിക്കാൻ വേണ്ടിയുള്ള ഉപകരണമാണ്, ഇരുമ്പു ശ്വാസകോശം.
1929ൽ ഐക്യനാടു
കളിലെ ഹാർവാഡിലെ പിലിപ്പ് ഡ്രിങ്കെർ ആണ് ഇത് കൺടു പിടിച്ചത്.
ചിത്രശാല ശ്വാസകോശം വലതു ശ്വാസകോശം രണ്ടുഭാഗങ്ങളും ഇടതു ശ്വാസകോശം രണ്ടുഭാഗങ്ങളും പുറത്തേയ്ക്കുള്ള കണ്ണികൾ www.emedicine.com അവലംബം Wikimedia Commons has media related to Category:Lungs .
↑ Gray's Anatomy of the Human Body , 20th ed.
↑ page 168,  All about human body, Addone Publishing Group
ശ്വസനം ഇംഗ്ലീഷ് വിലാസം https://ml.wikipedia.org/wiki/Breathing മനുഷ്യന്റെ ശ്വസനേന്ദ്രിയ വ്യൂഹം
ശ്വാസകോശത്തിൽനിന്നും വായു ഉള്ളിലേക്കും പുറത്തേക്കും മാറ്റുന്ന പ്രക്രിയയാണ് ശ്വസനം .
ശരീരത്തിൽ ആവശ്യമായ ഭാഗങ്ങളിലേക്ക് ഓക്സിജൻ എത്തിച്ച് കാർബൺ ഡയോക്സൈഡ് നീക്കം ചെയ്യുന്ന ഏക പ്രവർത്തനമാണ് ശ്വസനം.
സസ്തനികളിൽ വാരിയെല്ലുകളുടെയും പ്രാചീരത്തിന്റെയും (Thoracic diaphragm) പ്രവർത്തനംകൊണ്ടാണ് ശ്വാസോച്ഛ്വാസങ്ങൾ നടക്കുന്നത്.
ഒരു നിമ്നമർദ്ദം ഉണ്ടാക്കിയാണ് (negative pressure breathing) ശ്വസനപ്രക്രിയനടത്തുന്നത്.
ഉഭയജീവികളിൽ ഉച്ചമർദ്ദം ഉണ്ടാക്കിയാണ് (positive pressure breathing) ശ്വസനപ്പ്രക്രിയ നടത്തുന്നത്.
വായയുടെ അടിഭാഗത്തെ പേശികൾ താഴ്ത്തി നാസാദ്വാരങ്ങളിലൂടെ വായു വലിച്ചെടുക്കുന്നു, തുടർന്ന് വായയും നാസാദ്വാരങ്ങളും അടച്ച് വായയുടെ അടിഭാഗത്തെ പേശികൾ ഉയർത്തുമ്പോൾ  ശ്വാസനാളത്തിലൂടെ (trachea) ശ്വാസകോശത്തിലേക്ക് നീക്കപ്പെടും
മത്സ്യങ്ങൾ ജലത്തിൽ കലർന്ന ഓക്സിജനാണ്‌ ശ്വസിക്കുന്നത്‌.
- ശ്വസകോശത്തിനു പകരം ചെകിള പൂക്കൾ കൊണ്ടാണ്‌ ഇവയുടെ ശ്വസനം.
ശ്വസനഗുണാങ്കം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു നിശ്ചിത സമയം കൊണ്ട്‌ ഒരു ജീവി ഉച്ഛ്വസിക്കുന്ന കാർബൺഡയോക്‌സൈഡിന്റെ വ്യാപ്‌തത്തിന്‌, തുല്യസമയത്ത്‌ ശ്വസിച്ച ഓക്‌സിജന്റെ വ്യാപ്‌തവുമായുള്ള അനുപാതം.
ശ്വസനമാപി ഉപയോഗിച്ചാണ് ഇത് അളക്കുന്നത്.
ശ്വസിക്കുന്ന ശബ്ദംമാത്രം ഇംഗ്ലീഷ് വിലാസം https://ml.wikipedia.org/wiki/Swasikunna_sabdam_mathram
2014 ലെ കേരള സാഹിത്യ അക്കാദമി പുരസ്കാരം നേടിയ കവിത് സമാഹാരമാണ് ശ്വസിക്കുന്ന ശബ്ദംമാത്രം .
സന്ധ്യ എൻ.പി. യാണ് ഈ ഗ്രന്ഥത്തിന്റെ രചയിതാവ്.
ശ്വാസകോശ രക്തചംക്രമണം
സസ്തനികളുടെ ഹൃദയം ഇടത്, വലത് വശങ്ങളിൽ ഒരുപോലെ സിസ്റ്റമിക് സർക്കുലേഷനും ശ്വാസകോശ രക്തചംക്രമണത്തിനും ഇടയിൽ വിഭജിക്കപ്പെട്ടിരിക്കുന്നു.
രക്തചംക്രമണവ്യൂഹത്തിന്റെ ഭാഗമായ വലത് സർക്യൂട്ട് വലത് വെൻട്രിക്കിളിൽ നിന്ന് ഓക്സിജനില്ലാത്ത രക്തത്തെ ശ്വാസകോശത്തിലേക്ക് കൊണ്ടുപോകുകയും ഹൃദയത്തിന്റെ ഇടത് ആട്രിയത്തിലേക്കും വെൻട്രിക്കിളിലേക്കും ഓക്സിജൻ അടങ്ങിയ രക്തം തിരികെ നൽകുകയും ചെയ്യുന്നു.
ഹൃദയത്തിലെ പൾമണറി പര്യയനം This infobox is one of a series that use { { Infobox anatomy } } Gross { { Infobox bone } } { { Infobox artery } } { { Infobox vein } } { { Infobox lymph } } { { Infobox muscle } } { { Infobox ligament } } Neuro { { Infobox nerve } } { { Infobox neuron } } { { Infobox brain } } { { Infobox tract } } Micro { { Infobox cell } } { { Infobox microanatomy } } Other { { Infobox embryology } } ക സ തി
പൾമണറി രക്തചംക്രമണം സിസ്റ്റമിക് രക്തചംക്രമണത്തിന് വിരുദ്ധമായിരിക്കുകയും വേഗത്തിൽ ജോടിയാകുകയും ചെയ്യുന്നു.
ശ്വാസകോശ രക്തചംക്രമണത്തിന്റെ കുഴലുകൾ ശ്വാസകോശ ധമനികളും ശ്വാസകോശ സിരകളുമാണ്.
ബ്രോങ്കിയൽ രക്തചംക്രമണം എന്നറിയപ്പെടുന്ന ഒരു പ്രത്യേക സംവിധാനം ശ്വാസകോശത്തിന്റെ വലിയ വായു സഞ്ചാരമാർഗങ്ങളുടെ കലകൾക്ക് ഓക്സിജൻ അടങ്ങിയ രക്തം നൽകുന്നു.
ഓക്സിജൻ അടങ്ങിയിട്ടില്ലാത്ത രക്തം ഹൃദയത്തിൽ നിന്ന് ശ്വാസകോശത്തിലേക്ക് പോകുകയും തുടർന്ന് വീണ്ടും രക്തം ഹൃദയത്തിൽ പ്രവേശിക്കുകയും ചെയ്യുന്നു.
വലത് ആട്രിയത്തിൽ നിന്ന് ട്രൈക്യുസ്പിഡ് വാൽവ് (അല്ലെങ്കിൽ വലത് ആട്രിയോവെൻട്രിക്കുലാർ വാൽവ്) വഴി രക്തം വലത് വെൻട്രിക്കിളിലേക്ക് പമ്പ് ചെയ്യപ്പെടുന്നു.
വലത് വെൻട്രിക്കിളിൽ നിന്ന് ശ്വാസകോശ വാൽവിലൂടെയും പ്രധാന ശ്വാസകോശ ധമനികളിലേക്കും രക്തം പമ്പ് ചെയ്യപ്പെടും.
ശ്വാസകോശ ധമനികൾ ശ്വാസകോശത്തിലേക്ക് ഓക്സിജൻ അടങ്ങിയിട്ടില്ലാത്ത രക്തം വഹിക്കുന്നു അവിടെ കാർബൺ ഡൈ ഓക്സൈഡ് പുറത്തുവിടുകയും ശ്വസന സമയത്ത് ഓക്സിജൻ എടുക്കുകയും ചെയ്യുന്നു.
ധമനികളെ കൂടുതൽ നേർത്ത മതിലുകളുള്ള വളരെ സൂക്ഷ്മമായ കാപ്പിലറികളായി തിരിച്ചിരിക്കുന്നു.
ശ്വാസകോശ സിരകൾ ഹൃദയത്തിന്റെ ഇടത് ആട്രിയത്തിലേക്ക് ഓക്സിജൻ അടങ്ങിയ രക്തം നൽകുന്നു.
സിരകൾ
ഓക്സിജൻ അടങ്ങിയ രക്തം ശ്വാസകോശ സിരകളിലൂടെ ശ്വാസകോശത്തിൽ നിന്ന് പുറത്തുപോകുന്നു.
അത് ശ്വാസകോശചക്രം പൂർത്തിയാക്കി ഹൃദയത്തിന്റെ ഇടതുഭാഗത്തേക്ക് തിരികെ നൽകുന്നു.
ഇടത് ആട്രിയത്തിലേക്ക് പ്രവേശിക്കുന്ന ഈ രക്തം മിട്രൽ വാൽവിലൂടെ ഇടത് വെൻട്രിക്കിളിലേക്ക് പമ്പ് ചെയ്യുന്നു.
ഇടത് വെൻട്രിക്കിളിൽ നിന്ന് രക്തം അയോർട്ടിക് വാൽവിലൂടെ അയോർട്ടയിലേക്ക് പോകുന്നു.
വീണ്ടും ശ്വാസകോശ രക്തചംക്രമണത്തിലേക്ക് മടങ്ങുന്നതിന് മുമ്പ് വ്യവസ്ഥാപിതമായ രക്തചംക്രമണം വഴി രക്തം ശരീരത്തിൽ വിതരണം ചെയ്യപ്പെടും.
ധമനികൾ
വലത് വെൻട്രിക്കിളിൽ നിന്ന് സെമിലുനാർ പൾമണറി വാൽവിലൂടെ ഇടത്തേയ്ക്കും വലത്തേയും പ്രധാന ശ്വാസകോശ ധമനികളിലേക്ക് (ഓരോ ശ്വാസകോശത്തിനും ഒന്ന്) രക്തം പമ്പ് ചെയ്യപ്പെടുന്നു, ഇത് ശ്വാസകോശത്തിലുടനീളം വ്യാപിക്കുന്ന ചെറിയ ശ്വാസകോശ ധമനികളായി മാറുന്നു.
ശ്വാസകോശ രക്തചംക്രമണ വലയം യഥാർത്ഥത്തിൽ ഗർഭപിണ്ഡത്തിന്റെ രക്തചംക്രമണത്തെ മറികടക്കുന്നു.
ഗർഭപിണ്ഡത്തിന്റെ ശ്വാസകോശം തകരാറിലാകുമ്പോൾ രക്തം വലത് ആട്രിയത്തിൽ നിന്ന് ഇടത് ആട്രിയത്തിലേക്ക് നേരിട്ട് ഫോറമെൻ ഓവൽ (ആട്രിയ ജോടിയ്ക്ക് ഇടയിലുള്ള ഒരു തുറന്ന വഴി) അല്ലെങ്കിൽ ഡക്ടസ് ആർട്ടീരിയോസസ് (ശ്വാസകോശ ധമനിക്കും അയോർട്ടയ്ക്കും ഇടയിലുള്ള ഒരു ഷണ്ട്) വഴി കടന്നുപോകുന്നു.
ജനനസമയത്ത് ശ്വാസകോശം വികസിക്കുമ്പോൾ ശ്വാസകോശത്തിലെ മർദ്ദം കുറയുകയും വലത് ആട്രിയത്തിൽ നിന്ന് വലത് വെൻട്രിക്കിളിലേക്കും ശ്വാസകോശ സർക്യൂട്ടിലൂടെയും രക്തം  വലിച്ചെടുക്കുകയും ചെയ്യും.
നിരവധി മാസങ്ങൾക്കുള്ളിൽ ഫോറമെൻ ഓവൽ പൂർത്തിയാക്കുകയും ഇത് ഫോസ്സ ഓവാലിസ് എന്നറിയപ്പെടുന്ന നേരിയഡിപ്രഷൻ സൃഷ്ടിക്കുകയും ചെയ്യുന്നു.
നിരവധി മെഡിക്കൽ അവസ്ഥകൾ ശ്വാസകോശ രക്തചംക്രമണത്തെ ബാധിച്ചേക്കാം: ശ്വാസകോശ ധമനികളിലെ പ്രതിരോധം ശ്വാസകോശത്തിലെ രക്തസമ്മർദ്ദം വർദ്ധിക്കുന്നു.
പൾമണറി എംബോളിസം എന്നത് ശ്വാസകോശ ധമനിയുടെയോ അതിന്റെ ശാഖകളുടെയോ തടസ്സം അല്ലെങ്കിൽ ഭാഗികമായ തടസ്സമാണ്.
ഇത് ആഴത്തിലുള്ള വെയിൻ ത്രോംബോസിസിന് കാരണമാകാം, സാധാരണയായി സിടി പൾമണറി ആൻജിയോഗ്രാഫി അല്ലെങ്കിൽ വി/ക്യു സ്കാൻ വഴി രോഗനിർണയം നടത്താറുണ്ട്.
കൂടാതെ പലപ്പോഴും ഹെപ്പാരിൻ, വാർഫാരിൻ തുടങ്ങിയ ആൻറിഓകോഗുലന്റുകൾ ഉപയോഗിച്ചാണ് ചികിത്സിക്കുന്നത്.
ഹൃദയ ഭാഗങ്ങൾ തമ്മിലുള്ള അസ്വാഭാവിക ബന്ധമാണ് കാർഡിയാക് ഷണ്ട് .
ഇത് ശ്വാസകോശത്തിലെ രക്തപ്രവാഹത്തിലേക്ക് നയിക്കുന്നു.
വാസ്കുലാർ റെസിസ്റ്റൻസ് പൾമനറി ഷണ്ട് ചരിത്രം
"ലെസ്സർ സർക്കുലേഷൻ" എന്നാണ് ആദ്യകാലത്ത് പൾമണറി സർക്കുലേഷൻ അറിയപ്പെട്ടിരുന്നത്.
എന്നിരുന്നാലും, ഈ പദം ഇപ്പോഴും ഇംഗ്ലീഷ് ഇതര സാഹിത്യത്തിൽ ഉപയോഗിക്കുന്നു.
The opening page of one of Ibn al-Nafis's medical works
ശ്വാസകോശ രക്തചംക്രമണത്തിന്റെ കണ്ടുപിടിത്തം നിരവധി ശാസ്ത്രജ്ഞരെ ആദരണീയരാക്കിയിട്ടുണ്ട്.
ഹൃദയത്തിന്റെ വലതുവശത്തെ സർക്യൂട്ട് വിവരിക്കുന്ന ജോലി താഴെപ്പറയുന്ന രീതിയിൽ സൂക്ഷ്മമായി രചിച്ചിട്ടുണ്ട്.
ആധുനിക വൈദ്യശാസ്ത്ര സാഹിത്യത്തിൽ ഈ കണ്ടുപിടിത്തം ഇംഗ്ലീഷ് ഫിസിഷ്യൻ വില്യം ഹാർവിക്ക് (1578 - 1657 CE) ക്രെഡിറ്റ് ചെയ്തു.
മറ്റ് സ്രോതസ്സുകൾ സ്പാനിഷ് ഫിസിഷ്യൻ മൈക്കൽ സെർവെറ്റസ് (സി. 1509 - 1553 CE), അറബ് വൈദ്യൻ ഇബ്ൻ അൽ -നാഫിസ് (1213 - 1288 CE) എന്നിവരെ ഈ കണ്ടുപിടിത്തത്തോടെ ബഹുമാനിക്കുന്നു.
2021 ലെ സമീപകാല ഗവേഷണങ്ങൾ കാണിക്കുന്നത് ശ്വാസകോശ രക്തചംക്രമണത്തെക്കുറിച്ച് റിപ്പോർട്ട് ഉള്ള ഏറ്റവും പഴക്കമുള്ള ഗ്രന്ഥമാണ് 'ഫാർഗ്-ബെയ്ൻ-റോ വാ നാഫ്സ്'.
ഈ പുസ്തകം എഴുതിയത് കുസ്ത ഇബ്ൻ ലൂക്കയാണ്.
ഇക്കാരണത്താൽ ഇബ്നു ലൂക്കയെ ശ്വാസകോശ രക്തചംക്രമണം കണ്ടുപിടിച്ചയാളായി കരുതുന്നു.
എന്നിരുന്നാലും, ഹൃദയസംബന്ധമായ സിസ്റ്റത്തിന്റെ മുൻകാല വിവരണങ്ങൾ പുരാതന സംസ്കാരങ്ങളിൽ കാണപ്പെടുന്നു.
അവലംബം ↑ ↑ 1 2 3 4 5 6 ↑ {{ cite book }} :  CS1 maint: multiple names: authors list ( link ) ↑ {{ cite book }} :  CS1 maint: multiple names: authors list ( link ) 1 2 3 ↑ ↑ ↑ ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) ↑ ↑
ശ്വസന നിരക്ക്
ശ്വാസകോശ ജീവികളിൽ നടക്കുന്ന ശ്വസന പ്രക്രിയയുടെ വേഗതയെക്കുറിക്കാൻ ഉപയോഗിക്കുന്ന പദമാണ് ശ്വസന നിരക്ക് (ventilation rate, respiratory rate ) ഒരു മിനിറ്റിൽ എത്ര തവണ ശ്വാസം മേലോട്ടെടുത്തു എന്ന് എണ്ണിയാണ് ശ്വസന നിരക്ക് നിർണ്ണയിക്കുന്നത്.
ഇതിനു നെഞ്ചിന്റെ ഉയർച്ച എണ്ണുകയാണ് ചെയ്യുന്നത്.
നാലു പ്രാഥമിക ജീവലക്ഷണങ്ങളിൽ ഒന്നാണ് ശ്വസന നിരക്ക്.
ജീവൻ സ്ഥിരീകരിക്കുന്നതിനും ശരീര പ്രക്രിയാ ക്ഷമതയും, ചികിൽസാ പുരോഗതിയും വിലയിരുത്തുന്നതിർനും ഇതിന്റെ നിർണ്ണയം അനിവാര്യമാണ്.
സാധാരാണ നിരക്കുകൾ
വിശ്രമാവസ്ഥയിലാണ് ശ്വസന നിരക്ക് നിരീക്ഷിക്കുന്നത്.
നടന്നു വന്ന ഉടനെയോ പടികയറി വരുകയോ ചെയ്തിട്ടുണ്ടെങ്കിൽ വിശ്രമം കഴിഞ്ഞേ  ശ്വസനമെണ്ണൂ.
പ്രായം ശ്വസനം/മിനിറ്റ് birth -6weeks 30-40 6 monts 25-40 3 years 20-30 6 years 18-25 10 years 17-23 Adults 12-18 Elderly above 65 12-28 Elderly above80 10-30 അവലംബം ↑ ↑
ശ്വസനവർണ്ണകങ്ങൾ ഇംഗ്ലീഷ് വിലാസം https://ml.wikipedia.org/wiki/Respiratory_pigment
വിവിധജന്തുക്കളിൽ ശ്വസനത്തിന് സഹായിക്കുന്ന വർണ്ണവസ്തുക്കൾ (പിഗ്മെന്റുകൾ) ആണ് ശ്വസനവർണ്ണകങ്ങൾ .
മനുഷ്യരിൽ രക്തത്തിന്റെ ഓക്സിജൻ സംവഹനശേഷി കൂട്ടുന്നതിന് ഇവ സഹായിക്കുന്നു.
എല്ലാ കശേരുകികളും ഹീമോഗ്ലോബിനാണ് ശ്വസനവർണ്ണകമായി ഉപയോഗിക്കുന്നത്.
മിക്ക അകശേരുകികളിലും കാണപ്പെടുന്ന ശ്വസനവർണ്ണകങ്ങളാണ് ഹീമോഗ്ലോബിൻ, ഹീമോസയാനിൻ, ഹീമെറിത്രിൻ, ക്ലോറോക്രുവോറിൻ എന്നിവ.
ഹീമോഗ്ലോബിൻ
ഓക്സീകരിക്കപ്പെട്ട ഹീമോഗ്ലോബിന് കടുംചുവപ്പുനിറമാണ്.
കശേരുകികളിൽ ചുവന്ന രക്താണുക്കളിലും അകശേരുകികളിൽ രക്തപ്ലാസ്മയിലും ഇവ കാണപ്പെടുന്നു.
ഇവയിലെ ലോഹമൂലകം ഇരുമ്പാണ്.
ഹീമെറിത്രിൻ
നിറമില്ലാത്ത വർണ്ണകമാണിത്.
ഓക്സീകരിക്കപ്പെട്ട അവസ്ഥയിൽ ചുവപ്പോ ബ്രൗൺ നിറമോ ഉണ്ടാകും.
മണ്ണിരകളുൾപ്പെടുന്ന അനലിഡ വിഭാഗത്തിലാണ് ഇവ കാണപ്പെടുന്നത്.
ഹീമോസയാനിൻ
റമില്ല.
ഓക്സീകരിക്കപ്പെട്ട അവസ്ഥയിൽ നീലനിറമാകുന്നു.
ഇവയിലെ ലോഹമൂലകം കോപ്പറാണ്.
ഷഡ്പദങ്ങൾ ഒഴികെയുള്ള ഫൈലം ആർത്രോപ്പോഡ വിഭാഗത്തിൽ കാണപ്പെടുന്നു.
ക്ലോറോക്രുവോറിൻ
പച്ചനിറമുള്ള, ഇരുമ്പടങ്ങിയ വർണ്ണകം.
ഓക്സീകരിക്കപ്പെട്ട ക്ലോറോക്രുവോറിന് കടുംചുവപ്പുനിറമാണ്.
അനലിഡ വിഭാഗത്തിലെ ജീവജാലങ്ങളിൽ കാണപ്പെടുന്നു.
വനേഡിയം
പ്രോട്ടോകോർഡേറ്റ് എന്ന ആദിമകശേരുകികളിൽ വനേഡിയം മൂലകസാന്നിദ്ധ്യത്തിൽ സീലോമിക് ദ്രവത്തിൽ കാണപ്പെടുന്നു.
എക്കൈനോക്രോം
ചുവപ്പുനിറം, ഇരുമ്പടങ്ങിയ വർണ്ണകം.
എക്കൈനോഡെർമെറ്റ എന്ന നക്ഷത്രമത്സ്യവിഭാഗത്തിൽ കാണപ്പെടുന്നു.
ശ്വാനമുഖൻ വവ്വാൽ ഇംഗ്ലീഷ് വിലാസം https://ml.wikipedia.org/wiki/Cynopterus_brachyotis
അടുത്ത ബന്ധുവായ കുറുമൂക്കൻ വവ്വാലിനെക്കാൾ ചെറുതാണ് ഇവ.
ഇവയെ ഇംഗ്ലീഷിൽ Lesser Dog faced Fruit Bat എന്ന് വിളിക്കുന്നു.
( ശാസ്ത്രീയ നാമം: Cynopterus brachyotis ).
വിളറിയ അരികുകളില്ലാത്ത ചെറിയ ചെവികളും (1.8 സെ.മീ. കൂടില്ല) വിളറിയ നിറത്തിലുള്ള വിരലുകളില്ലാത്ത ചിറകുകളുമാണ് ഇവയെ പെട്ടെന്ന് തിരിച്ചറിയാൻ സഹായിക്കുന്നത്.
ഇവയുടെ മുൻ ചിറകുകൾക്ക് ഉദ്ദേശം 60.3 മി.മീ.
(57.3-63.3 മി.മീ. വരെ).
ഇവയുടെ ചെവികൾ തീരെ ചെറുതായിരിക്കും.
ചെവിയുടെ അഗ്രങ്ങളിലെ വിളറിയ നിറം ഇവയിൽ കാണാറില്ല.
മുൻചിറകിലെ വിരലുകൾ ഇരുണ്ട നിറത്തിലാണ് കാണപ്പെടുന്നത്.
എന്നാൽ കുറിമൂക്കൻ വവ്വാലുകൾക്ക് ഇത് വിളറിയ നിറത്തിലായിരിക്കും.
മറ്റു എല്ലാ ശാരീരിക സവിശേഷതകളും ഈ രണ്ട് വിഭാഗങ്ങൾക്കും ഒരു പോലെയാണ്.
തലയോട്ടിയുടെ പ്രത്യേകതകൾ
കുറിമൂക്കൻ വവ്വാലിനെക്കാൾ തലയോട്ടിയുടെ ആകെ വലിപ്പം കുറവാണ്.
തലയോട്ടിയുടെ നീളം : 27.6മി.
(26.0-28.8 മി.മീ.).
പുറംഘടനയിൽ ഇവ രണ്ടും ഒരു പോലെ കാണപ്പെടുന്നു.
പല്ലുകളുടെ വിന്യാസം
മുകളിലെ ദന്തനിരയുടെ നീളം : 9.7 മി.മീ.
(8.9-10.7 മി. മീ.).
ദന്തനിരയുടെ ശരാശരി വലിപ്പം വച്ച് ഇവയെ കുറിമൂക്കൻ വവ്വാലുകളിൽ നിന്നും വേർതിരിച്ചറിയാൻ സാധിക്കില്ല.
തെക്കേ ഇന്ത്യ, ശ്രിലങ്ക എന്നിവിടങ്ങളിൽ നിന്ന് തുടങ്ങി മ്യാന്മർ, തായ്‌ലാൻഡ്‌, മലേഷ്യ, സുമാത്ര, ബോർണിയോ, സുലാവെസി, ഫിലിപ്പൈൻസ് എന്നിവിടം വരെ ഇവയെ കാണാം.
ഇന്ത്യയിൽ ഇവയെ രേഖപ്പെടുത്തിയിരിക്കുന്ന ചില സ്ഥലങ്ങൾ : ജോഗ് ഫാൾസ്, സിർസി, വിരാജ്പേട്ട്, ചിന്നമാനുർ, ബലപള്ളി.
മരങ്ങളിൽ ചെറിയ കൂട്ടങ്ങൾ ആയാണ് ഇവ വിശ്രമിക്കുന്നത്.
സമുദ്രനിരപ്പ് മുതൽ 1500 മീറ്റർ വരെ ഉയരത്തിൽ ഇവയെ കാണാം.
പൊതുവേ കാടുകൾ, പഴതോട്ടങ്ങൾ, ഒഴിഞ്ഞ പ്രദേശങ്ങൾ എന്നിവിടങ്ങളിൽ കാണപ്പെടുന്നു.
പേരയ്ക്ക ഇവയുടെ ഇഷ്ടഭക്ഷണങ്ങളിൽ ഒന്നാണ്.
6 മുതൽ 8 മാസത്തിനുള്ളിൽ പെൺ വവ്വാലുകൾ പ്രായപൂർത്തി ആകുന്നു.
ആൺ വവ്വാലുകൾ 1 വർഷത്തിനുള്ളിൽ പ്രായപൂർത്തി ആവും.
ഗർഭകാലം ഏകദേശം 3.5 മുതൽ 4 മാസം വരെയാണ്.
ഒരു പ്രസവത്തിൽ ഒറ്റ കുഞ്ഞിനു മാത്രം ജന്മം കൊടുക്കുന്നു.
6 മുതൽ 8 മാസം വരെ മുലയൂട്ടൽ തുടരുന്നു.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Cynopterus brachyotis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Cynopterus brachyotis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ശ്വാസകോശ രോഗങ്ങൾ ഇംഗ്ലീഷ് വിലാസം https://ml.wikipedia.org/wiki/Respiratory_disease
ശ്വസനവുമായി ബന്ധപ്പെട്ട അവയവങ്ങളെ ബാധിക്കുന്ന രോഗങ്ങളാണ് ശ്വാസകോശ രോഗങ്ങൾ അല്ലെങ്കിൽ ശ്വസനരോഗങ്ങൾ.
ഈ രോഗങ്ങൾ ബാധിക്കുന്നതുവഴി, വാതകവിനിമയം പ്രയാസകരമാകുന്നു.
ജലദോഷം പോലുള്ള മിതമായതും സ്വയം സുഖപ്പെടുന്നതുമായ അസുഖങ്ങൾ മുതൽ ബാക്ടീരിയൽ ന്യുമോണിയ , പൾമണറി എംബൊലിസം , അക്യൂട്ട് ആസ്ത്മ , ശ്വാസകോശാർബുദം , കൊറോണ പോലുള്ള ജീവൻ അപകടപ്പെടുത്തുന്ന രോഗങ്ങൾ വരെ ഇതിൽപ്പെടുന്നു.
ശ്വാസകോശ സംബന്ധമായ രോഗത്തെക്കുറിച്ചുള്ള പഠനമാണ് പൾമണോളജി .
ശ്വാസകോശ സംബന്ധമായ രോഗങ്ങളിൽ വിദഗ്ധനായ ഒരു ഡോക്ടറെ പൾമോണോളജിസ്റ്റ് , ചെസ്റ്റ് മെഡിസിൻ സ്പെഷ്യലിസ്റ്റ് , റെസ്പിറേറ്ററി മെഡിസിൻ സ്പെഷ്യലിസ്റ്റ് , റെസ്പിറോളജിസ്റ്റ് അല്ലെങ്കിൽ തോറാസിക് മെഡിസിൻ സ്പെഷ്യലിസ്റ്റ് എന്നീ പേരുകളിൽ അറിയപ്പെടുന്നു.
ഉൾപ്പെട്ടിരിക്കുന്ന അവയവം അല്ലെങ്കിൽ ടിഷ്യു ,  അടയാളങ്ങളുടെയും ലക്ഷണങ്ങളുടെയും തരം, അല്ലെങ്കിൽ രോഗത്തിന്റെ കാരണം എന്നിവയാൽ ശ്വസന രോഗങ്ങളെ പലവിധത്തിൽ തരംതിരിക്കാം.
തടസ്സപ്പെടുത്തുന്ന ശ്വാസകോശരോഗം
ആസ്ത്മ , വിട്ടുമാറാത്ത ബ്രോങ്കൈറ്റിസ് , ബ്രൊങ്കിയെക്റ്റസിസ് , ക്രോണിക് ഒബ്‌സ്ട്രക്ടീവ് പൾമൊണറി ഡിസീസ് (COPD) എന്നിവയെല്ലാം ഇത്തരം ശ്വാസകോശ രോഗങ്ങളാണ്.
ശ്വാസനാളതടസ്സം ഇവയുടെ പ്രത്യേകതയാണ്.
വീക്കം മൂലം ശ്വാസകോശഭിത്തി  സങ്കോചിക്കുന്നതിനാൽ, അൽവിയോളിയിലേക്ക് പ്രവേശിക്കാൻ കഴിയുന്ന വായുവിന്റെ അളവ് ഇത് പരിമിതപ്പെടുത്തുന്നു.
ട്രിഗറുകൾ (പൊടിപടലങ്ങൾ അല്ലെങ്കിൽ പുകവലി പോലുള്ളവ) ഒഴിവാക്കുന്നതിലൂടെയും ബ്രോങ്കോഡൈലേറ്ററുകൾ പോലുള്ളവ ഉപയോഗിച്ച് രോഗലക്ഷണ നിയന്ത്രണത്തിലൂടെയും കഠിനമായ അവസ്ഥകളിൽ വീക്കം കോർട്ടികോസ്റ്റീറോയിഡുകൾ ഉപയോഗിച്ചും ശ്വാസകോശ സംബന്ധമായ പല രോഗങ്ങളും നിയന്ത്രിക്കുന്നു.
ഡഡPneumatosis|എം‌പി‌സെമ]], ക്രോണിക് ബ്രോങ്കൈറ്റിസ് എന്നിവയുൾപ്പെടെയുള്ള സി‌പി‌ഡിയുടെ ഒരു  കാരണം പുകയില ഉപയോഗം അല്ലെങ്കിൽ പുകവലിയാണ് , ബ്രോങ്കിയക്ടസിസിന്റെ കാരണങ്ങളിൽ കടുത്ത അണുബാധകളും സിസ്റ്റിക് ഫൈബ്രോസിസും ഉൾപ്പെടുന്നു .
ആസ്ത്മയുടെ കൃത്യമായ കാരണം ഇതുവരെ അറിവായിട്ടില്ല.
നിയന്ത്രിത ശ്വാസകോശ രോഗങ്ങൾ